**MAGYARORSZÁG 2022. ÉVI**

**FELNŐTT TENISZ CSAPATBAJNOKSÁGÁNAK**

**VERSENYKIÍRÁSA**

**1. Rendező**

Az Országos Csapatbajnokság rendezője a Magyar Tenisz Szövetség.

**2. Általános szabályok**

Az általános szabályok letölthetőek a Magyar Tenisz Szövetség honlapjáról ([www.huntennis.hu](http://www.huntennis.hu/)).

**3. Díjazás**

A győztes és helyezett csapatok érem díjazásban részesülnek (8-8 érem/csapat).

**4. Nevezési díj**

A Magyar Tenisz Szövetség Közgyűlésének 2019. februári határozata szerint;

III. osztály 15.000,-/csapat

II. osztály 35.000,-/csapat

I. osztály 60.000,-/csapat

Szuperliga 100.000,-/csapat

A nevezési díjakat az első találkozó előtti hétfő 16:00 óráig kell befizetni a Szövetség számlájára. Amelyik csapat ezen kötelezettségét a határidőre – neki felróható okból - elmulasztja, a bajnokságból a tárgyévben kizárásra kerül és a következő évben a legalsó osztályban kell indulnia.

**5. Labda**

A CSB-n használatos labdafajta: **később kijelölve**

Az I. osztályban minden egyes és páros mérkőzést 3-3 új labdával kell, a II. és III. osztályban pedig minden egyes és páros mérkőzést 2-2 új labdával kell játszani.

A Szuperligában a CSB sorsolásakor történt megállapodás szerint kell biztosítani labdát.

**6. Emlékeztető: Fontosabb szabálymódosítások**

* Minden osztályban előbb az egyes mérkőzések, majd utána a párosok következnek
* A párosokat No-Ad, MTB szabály szerint kell játszani.

Férfi III. osztályban és Női II. osztályban egy szakosztály több csapatot is indíthat azonos osztályban az alábbi feltételekkel:

* minden csapatnak külön-külön meg kell felelni a minimális létszám előírásnak
* lehetőség szerint külön csoportba kerüljenek
* amennyiben nem oldható meg a külön csoport, akkor az első mérkőzést egymás ellen kell játszaniuk
* egy játékos csak egy csapatba nevezhető (azaz nincs átjárás a két csapat között)

Minden osztályban 2019-től:

A helyezések eldöntésénél, ha két vagy három csapatnál van holtverseny, csak az egymás elleni eredmény számít be az alábbiak szerint (a tavaszi és őszi fordulót is figyelembe véve):

* több nyert mérkőzés (kevesebb vesztett mérkőzés)
* több nyert szett
* kevesebb vesztett szett
* a gémek közötti különbség

Ha három vagy több csapatnál van holtverseny, akkor a fenti módszert kell alkalmazni.

**7. Versenybírók, versenybíró-helyettesek**

A CSB lebonyolítás tisztasága és a sportszerűség megőrzése érdekében a találkozókra – évente minden helyszínre lehetőség szerint minimum egy alkalommal – versenybíró-helyettest küldünk ki, akinek fogadása és díjazása kötelező. A kiküldött versenybíró-helyettes díjazását (étkezési hozzájárulással és útiköltség térítéssel együtt) a csapatok fele-fele arányban fizetik.

A csapatbajnoki találkozót, ha az időjárás nem befolyásolja, akkor egy naptári nap alatt kell lejátszani.

Amennyiben a rossz időjárás, vagy egyéb ok miatt elmarad a találkozó, de a kiküldött VBH már megjelent, akkor a díjazás megilleti. Ha a találkozó bármely okból félbeszakad és volt kiküldött VBH, akkor a találkozó folytatására is kötelező VBH-t küldeni, amelyre őt külön díjazás illeti meg.

A mindkét csapat kapitánya által aláírt jelentőlapokat lefényképezve, külön-külön e-mail üzenetben kell elküldeni a kijelölt versenybíró részére a találkozó befejezését követően 1 (egy) órán belül.

**Versenybírók és elérhetőségeik: (később közölve)**

* Női Szuperliga,
* I. osztály,
* II. osztály
* Férfi Szuperliga,
* I. osztály
* Férfi II. osztály
* Férfi III. osztály
* CSB Munkacsoport központi e-mail cím: csb@umpire.com

Kérünk minden kérést, kérdést ide címezni!

**8. Egyebek**

A kiküldött sorsoláson változtatni nem lehet. Rendkívüli esetben, mindkét csapat közös írásos kérelmére – amely tartalmazza a találkozó javasolt új időpontját is – az MTSZ hozzájárulhat a módosításhoz, ha a fenti kérelem a találkozó eredetileg kiírt időpontja előtti 3 (három) munkanappal írásban beérkezik a fent megadott CSB Munkacsoport e-mail címére. (Ha ez az időpont későbbi, mint az új időpont, akkor az új időpont előtt 3 (három) munkanappal kell elküldeni.)

A honlapon szereplő sorsolás csak tájékoztató jellegű. Amennyiben a két csapat változtat azon, azt kötelesek **ők** figyelemmel kísérni. Vita esetén a minkét csapat által beküldött módosító e-mailek a mérvadóak. Amennyiben csak az egyik csapat küldi azt be, akkor az eredeti sorsolás marad érvényben.

**9. Óvás**

Lásd a Magyar Tenisz Szövetség hivatalos Szabálykönyve szerint.

**10. Nevezés**

|  |  |  |  |  |  |
| --- | --- | --- | --- | --- | --- |
| **Nem** | **Osztály** | **Elő-nevezés** | **Név szerinti nevezés** | **Sorsolás** | **Pót-nevezés** |
| Női | Szuperliga | 2022.03.07. | 2022.08.07. | 2022.08.16. 14:00 óra | nincs |
| I. osztály | 2022.03.07. | 2022.04.04. | 2022.03.3014:00 óra | nincs |
| II. osztály | 2022.03.13. | 2022.04.04. | 2022.03.30.14:00 óra | 2022.08.07. |
| Férfi | Szuperliga | 2022.03.13. | 2022.06.05. | 2022.06.09.14:00 óra | nincs |
| I. osztály | 2022.03.13. | 2022.06.05. | 2022.06.09.14:00 óra | nincs |
| II. osztály | 2022.03.13. | 2022.04.04. | 2022.03.30.14:00 óra | 2022.08.07. |
| III. osztály | 2022.03.13. | 2022.04.04. | 2022.03.30.14:00 óra | 2022.08.07. |

MEGJEGYZÉS: A névszerinti nevezésben csak az a játékos szerepelhet, aki rendelkezik a 2022. évre szóló megfelelő játékengedéllyel.

**11. Játéknapok**

|  |  |  |
| --- | --- | --- |
| **Nem** | **Osztály** | **Játéknapok** |
| Női | Szuperliga | A mérkőzések időpontja: szeptember 2, 3, 4, 10, 11 |
| I. osztály | A mérkőzések időpontjai: május 7, 8, 14, 15, 21, 22Esőnap: május 28, 29 |
| II. osztály | I. forduló: május 7, 8, 14, 15, 21, 22, 28, 29Esőnap: június 4, 5II. forduló: : szeptember 3, 4, 10, 11, 17, 18Esőnap: szeptember 24, 25Rájátszás: szeptember 25, október 1, 2  |
| Férfi | Szuperliga | A mérkőzések időpontjai: július 4, 5, 7Rájátszás: július 9-10 |
| I. osztály | A mérkőzések időpontjai: június 18, 19, 25 Esőnap: június 26.Rájátszás: július 2, 3Szuperliga/I. Osztály: július 16-17. |
| II. osztály | I. forduló: április 30-május 29. Esőnap: június 4-5.II. forduló: szeptember 3-4, 10Esőnap: szeptember 11.Rájátszás: szeptember 17. vagy 18. |
| III. osztály | Tavaszi mérkőzések: április 30 - május 29. Esőnap: június 4-5.Őszi mérkőzések: szeptember 3 – október 2.Esőnap: október 8-9. |

**12.A. Lebonyolítás – Férfiak**

|  |  |  |
| --- | --- | --- |
| **Osztály** | **Forduló** | **Lebonyolítás** |
| Szuperliga | I. | Két 4-es csoportban körmérkőzés. Meg kell határozni a csapatok erősorrendjét a 2020. évi CSB végeredmény alapján. Ezután az 1. és 2. kiemeltet külön csoportba, majd a 3. és 4., az 5. és 6., illetve a feljutó csapatot külön-külön csoportba sorsolni. A pályaválasztó eldöntése sorsolással történik. |
| Rájátszás | A csoport 1. helyezettje a másik csoport 2. helyezettjével elődöntőt játszik. Az elődöntő győztesei a bajnoki címért, a vesztesei a 3. helyért játszanak. Kiesési mérkőzések:* a csoportok 3. és 4. helyezettjei egy négyes csoportot alkotnak, amelyben körmérkőzésre kerül sor, a pályaválasztás sorsolva
* az első forduló egymás elleni eredményeit „hozzák magukkal”, itt visszavágót nem játszanak
* ezen három eredmény alapján kell kiszámítani a végeredményt, a 8. helyezett kiesik az I. osztályba, a 7. helyezett osztályozót játszik az I. osztály 2. helyezettjével. A győztes feljut/marad a Szuperligában, a vesztes az I. osztályban szerepel.
 |
| I. osztály | I. | Két 4-es csoportban körmérkőzés. Meg kell határozni a csapatok erősorrendjét a 2020. évi CSB végeredmény alapján. Ezután az 1. és 2. kiemeltet külön csoportba, majd a 3. és 4., 5. és 6. illetve a feljutó csapatot külön-külön csoportba sorsolni. A pályaválasztó eldöntése sorsolással történik. |
| Rájátszás | Az első forduló csoportonként 1-2. helyezettje elődöntőt és döntőt játszik:* az 1. helyezett a másik csoport 2. helyezettel, a 2. helyezett a másik csoport 1. helyezettel elődöntőt játszik
* a két győztes egymással az első helyért, a két vesztes pedig a 3. helyért játszik
* az 1. helyezett feljut a Szuperligába
* a 2. helyezett osztályozót játszik a Szuperliga 7. helyezettjével. A győztes feljut/marad a Szuperligában, a vesztes az I. osztályban szerepel
* a csoportok 3. és 4. helyezettjei egy négyes csoportot alkotnak, amelyben körmérkőzésre kerül sor, a pályaválasztás sorsolva
* az első forduló egymás elleni eredményeit „hozzák magukkal”, itt visszavágót nem játszanak
* ezen három eredmény alapján kell kiszámítani a végeredményt, a 7-8. helyezett kiesik a II. osztályba.
 |
| II. osztály | I. | Négy nyolcas csoportban – területi elv alapján – teljes körmérkőzés. A pályaválasztás sorsolással dől el. |
| II. | A csoportok 1-4. és 5-8. helyezettjei körmérkőzést játszanak fordított pályaválasztással, a végeredmény kiszámításánál az első fordulóban egymás ellen játszott eredmények is beszámítanak. Minden csoportból a 7-8. helyezettek kiesnek a III. osztályba.Rájátszás: A csoportok 1. helyezettjei (K-i és Ny-i csoportok egymás ellen) játszanak egymással, a győztesek feljutnak az I. osztályba. |
| III. osztály | I. | A csoportok beosztásánál/sorsolásánál figyelembe kell venni a területi elvet, illetve törekedni kell arra, hogy a csoportok létszáma a lehető legkiegyensúlyozottabb legyen. (A csoportokba max. 8 csapat kerül besorsolásra.)A CSB két fordulós, a teljes első forduló tavasszal, a teljes második forduló ősszel kerül megrendezésre. A tavaszi találkozók pályaválasztói sorsolással kerülnek kiválasztásra, az őszi találkozókat fordított pályaválasztással kell játszani. A budapesti és pest környéki csapatok sorsolásánál figyelembe kell venni, hogy az előző évben utazott-e vidékre vagy sem. Amely csapatok vidékre utaztak, azok a következő évben lehetőség szerint nem utaznak, akik nem utaztak, azokat a csapatokat kell először besorolni a vidéki csoportokba. Minden csoport 1. helyezettje jut fel a II. osztályba. |

**12.B. Lebonyolítás – Nők**

|  |  |  |
| --- | --- | --- |
| **Osztály** | **Forduló** | **Lebonyolítás** |
| Szuperliga | I. | Két hármas csoportban körmérkőzés. Meg kell határozni a csapatok erősorrendjét a 2020. évi CSB végeredmény alapján. Ezután az 1. és 2. kiemeltet külön csoportba, majd a 3. és 4. csapatot is külön csoportba sorsolni. A pályaválasztó eldöntése sorsolással történik. A 6. helyezett kiesik az I. osztályba. |
| I. osztály | I. | A női I. osztályú csapatbajnokságban egy fordulós, teljes körmérkőzés. Az 1. helyezett feljut a Szuperligába, az utlsó helyezett kiesik a II. osztályba. |
| II. osztály | I. és II. | Három 6-os csoportban – területi elv alapján – teljes körmérkőzés mindkét fordulóban, a második fordulóban fordított pályaválasztással. Rájátszás: A csoport 1. helyezettek körmérkőzést játszanak a feljutásért az I. osztályba. |

Kelt, Budapest, 2022.

Magyar Tenisz Szövetség

Játékvezető és Versenybíró Bizottság

CSB Munkacsoport